ໂດຍຕອບສະໜອງຕາມຄຳເຊີນຂອງພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ພະນະທ່ານນາງ ຈູລີ ບີຊອບ (Julie Bishop) ລັດຖະມົນຕີວ່າການກະຊວງການຕ່າງປະເທດ ອົດສະຕຣາລີ ພ້ອມດ້ວຍຄະນະຈະເດີນທາງມາຢ້ຽມຢາມ ສາທາລະນະລັດ ປະຊາທິປະໄຕ ປະຊາຊົນລາວ ຢ່າງເປັນທາງການ ໃນວັນທີ 4-5 ກໍລະກົດ 2014.
ພະນະທ່ານນາງ ຈູລີ ບີຊອບ ລັດຖະມົນຕີວ່າການກະຊວງການຕ່າງປະເທດ ອົດສະຕຣາລີ.
- ວັນເດີນປີເກີດ: 17ກໍລະກົດ 1956.
- ສະຖານທີ່ເກີດ: ເມືອງໂລເບໂທ ພາກໃຕ້ຂອງອົດສະຕຣາລີ.
- ຕຳແໜ່ງໃນປັດຈຸບັນ: ລັດຖະມົນຕີວ່າການກະຊວງການຕ່າງປະເທດ ອົດສະຕຣາລີ ຜູ້ທີ 38ເປັນຮອງຫົວໜ້າພັກເສລີນິຍົມ.
+ ດ້ານການສຶກສາ ແລະ ຄຸນນະວຸດວິຊາຊີບ:
- 1978: ຈົບປະລິນຍາຕຼີດ້ານກົດໝາຍ ຈາກມະຫາວິທະຍາໄລອາດີເລດ ອົດສະຕຣາລີ.
- 1996: ສຳເລັດການສຶກສາດ້ານການບໍລິຫານ ສຳລັບຜູ້ບໍລິຫານອາວຸໂສຈາກໂຮງຮຽນທຸລະກິດ ຮາເວີດ ບອສຕັນ ສະຫະລັດອາເມລິກາ.
+ ດ້ານປະສົບການໃນການເຮັດວຽກ:
- 1985: ເປັນທະນາຍຄວາມດ້ານເສດຖະກິດ ຢູ່ທີ່ບໍລິສັດ ເພີດເຟີມຄະເລຕັນ ແລະ ກາຍເປັນຮຸ້ນສ່ວນຂອງບໍລິສັດດັ່ງກ່າວ.
- 1994: ກາຍເປັນຮຸ້ນສ່ວນຜູ້ບໍລິຫານຂອງບໍລິສັດ ເພີດເຟີມ ຄະເລຕັນ.
- 1998: ເປັນຮອງຫົວໜ້າພັກເສລີນິຍົມ ແລະ ເປັນສະມາຊິກຂອງສະພາຕ່ຳ ນັບແຕ່ປີ 1998ເປັນຕົ້ນມາ.
- 2011: ເຂົ້າອົບຮົມຢູ່ທີ່ຫ້ອງການແມ່ຍິງ ອົດສະຕຣາລີຕາເວັນຕົກ ແລະ ປັດຈຸບັນ ເປັນຮອງປະທານມູນນິທິ ຫໍພິພິຕະພັນອົດສະຕຣາລີຕາເວັນຕົກ ແລະ ເປັນສະມາຊິກຄະນະບໍລິຫານຂອງມູນນິທິ ໂຮງລະຄອນພະມະຫາກະສັດ.
- 18ກັນຍາ 2013: ສາບານຕົນເປັນລັດຖະມົນຕີຕ່າງປະເທດ ອົດສະຕຣາລີ ເຊິ່ງເປັນລັດຖະມົນຕີຕ່າງປະເທດເພດຍິງຄົນທຳອິດ.
- ເຄີຍເປັນລັດຖະມົນຕີໃນສະໄໝລັດຖະບານໂຮເວີດ ຄື: ເປັນລັດຖະມົນຕີກະຊວງສຶກສາ ວິທະຍາສາດ ແລະ ເຝິກອົບຮົມ ເປັນລັດຖະມົນຕີທີ່ຊ່ວຍນາຍົກ ກ່ຽວກັບບັນຫາຂອງແມ່ຍິງ ແລະ ກ່ອນໜ້ານີ້ ເຄີຍເປັນລັດຖະມົນຕີຮັບຜິດຊອບວຽກງານຜູ້ສູງອາຍຸ.